ซาบาเลตา รู้อยู่แล้ว เรือใบ ต้องเจอความพ่ายแพ้
สำนักข่าวต่างประเทศรายงานวันที่ 3 ต.ค. ว่า พาโบล ซาบาเลตา แบ็กขวาทีมชาติอารืเจนตินา ของทีม เรือใบสีฟ้า แมนเชสเตอร์ ซิตี้ ยอมรับ รู้อยู่แล้วว่าสถิติชนะรวดของเรือใบสีฟ้าในลีกฤดูกาลนี้จะต้องมีวันสิ้นสุด หลังพลาดท่าบุกไปแพ้ ไก่เดือยทอง ทอตแนม ฮอตสเปอร์ 0-2 ในเกมพรีเมียร์ลีก อังกฤษ เมื่อวันอาทิตย์ที่ผ่านมา,ก่อนจะถึงเกมกับสเปอร์สนั้น แมนเชสเตอร์ ซิตี้ ภายใต้การคุมทีมของ เป๊ป กวาร์ดิโอลา ทำผลงานได้อย่างร้อนแรงชนะ 6 นัดรวดในพรีเมียร์ลีก แต่สุดท้ายพวกเขาก็ต้องหยุดสถิติเอาไว้แค่นี้ เพราะบุกไปแพ้ ทอตแนม ฮอตสเปอร์ ภายใต้การคุมทัพของ เมาริซิโอ โปเชตติโน ไป 0-2 ซึ่ง ซาบาเลตา ในฐานะนักเตะของเรือใบสีฟ้า ยอมรับ รู้อยู่แล้ววันนี้ต้องมาถึง,ผมเห็นด้วยกับสิ่งที่ เป๊ป พูดนะ คู่แข่งเล่นได้ดีกว่าเรา เกมนี้มันไม่ใช่ฟอร์มการเล่นที่ดีที่สุดของเรา แต่ทอตแนมเป็นทีมที่ดีจริงๆนั่นแหละ เราชนะมา 6 นัดรวดในลีก แต่เรารู้ว่าจะพ่ายแพ้ในวันหนึ่ง และวันนี้ก็คือวันนั้น ตอนนี้มันเป็นเรื่องของวิธีที่เราจะต้องเรียนรู้จากความพ่ายแพ้นี้ พรีเมียร์ลีกคืการแข่งขันที่ยากที่สุด คุณจะต้องเล่นได้ดีจริงๆในทุกสัปดาห์เพื่อที่จะชนะในแต่ละเกม เราไม่สามารถแฮปปี้กับฟอร์มในครั้งนี้ได้ แต่เรายังคงนำเป็นจ่าฝูง ซาบาเลตา กล่าว
พาโบล ซาบาเลตา แบ็กขวาทีมแมนเชสเตอร์ ซิตี้ ยอมรับ รู้อยู่แล้วว่าสถิติชนะรวดในพรีเมียร์ลีก อังกฤษ ฤดูกาลนี้ของเรือใบสีฟ้าจะต้องมีวันสิ้นสุด
พรีเมียร์ลีก,แมนเชสเตอร์ ซิตี้,พาโบล ซาบาเลตา,ทอตแนม ฮอตสเปอร์,ข่าวกีฬา,ข่าว,ไทยรัฐออนไลน์